Termeni de Referință (ToR)
Concurs de selectare a unui expert/ expertă pentru elaborarea și facilitarea unui program de instruiri în domeniul incluziunii și dezvoltării copilului, inclusiv celor cu nevoie speciale și dizabilități diverse
1. Context și justificare
Fundația de Binefacere Caritas Moldova este o organizație non-guvernamentală cu peste 30 de ani de experiență în sprijinirea persoanelor și comunităților vulnerabile prin intervenții sociale, educaționale și de protecție.
Caritas Moldova, cu sprijinul financiar al Kindernothilfe, implementează proiectul SMARTER – Moldova sigură pentru toți copiii refugiați și vulnerabili, prin educație și reziliență, care vizează sprijinirea copiilor aflați în dificultate, inclusiv a celor refugiați, să se dezvolte într-un mediu sigur și incluziv în 8 școli publice din raioanele Căușeni, Ștefan Vodă și municipiul Chișinău. În cadrul proiectului vor fi create sau consolidate Centre Multifuncționale / spații sigure de învățare, dotate cu resurse educaționale, internet și echipamente adecvate, unde copiii pot participa la activități educaționale și recreative, pot primi sprijin la efectuarea temelor și se pot bucura de un mediu prietenos și adaptat nevoilor lor
Instruirile date presupun consolidarea competențelor personalului educațional și tuturor profesioniștilor care lucrează cu copii, în ceea ce privește protecția copilului, promovarea incluziunii copiilor cu nevoi speciale și dezabilități diverse, precum și dezvoltarea holistică a copiilor aflați în situații de vulnerabilitate.
2. Obiectivul general
Selectarea unui expert sau unui grup de experți pentru desfășurarea unui set de instruiri cu personalul educațional, axate pe incluziune (inclusiv a copiilor cu nevoi speciale - autism, sindrom Down, ADHD etc.) și dezvoltarea copilului, incluzând elaborarea curriculumului și materialelor, livrarea sesiunilor, evaluarea și raportarea rezultatelor și elaborarea recomandărilor pentru aplicarea practică a cunoștințelor.
3. Obiective specifice

a) Promovarea incluziunii copiilor cu nevoi speciale și dizabilități diverse în școli și centre de învățare, asigurând acces egal pentru toți copiii, inclusiv cei refugiați și vulnerabili prin:
· abordarea nevoilor elevilor cu cerințe educaționale speciale (CES);
· particularități privind copiii cu autism și integrarea acestora în mediul școlar;
· incluziunea elevilor din grupuri marginalizate, inclusiv copii romi;
· aplicarea terapiilor de integrare senzorială adaptate contextului școlar;
b) Dezvoltarea activităților educaționale incluzive în parteneriat cu școala, părinții și autoritățile publice locale (APL);
c) Siguranța copilului și prevenirea comportamentelor abuzive (violența în familie și efectele asupra copilului);
d) Dezvoltarea abilităților de a sprijini dezvoltarea holistică a copiilor, prin activități educaționale și recreative adaptate nevoilor acestora;
e) Aplicarea practică a cunoștințelor prin exerciții, studii de caz privind abordarea copiilor cu nevoi speciale, dizabilități diverse etc., incluzând:
· elaborarea planurilor de intervenție pentru elevi cu nevoi speciale;
· simulări de situații de risc și aplicarea tehnicilor de comunicare non-violentă;
· adaptarea strategiilor educaționale incluzive la contextul local.
f) Dezvoltarea abilităților de colaborare și parteneriat, prin:
· implicarea părinților, profesorilor și autorităților publice locale în procesul de incluziune;
· crearea de coaliții și rețele de suport pentru elevii vulnerabili;
· monitorizarea și evaluarea progresului elevilor în cadrul programelor de incluziune.
4. Grup țintă
· Cadre didactice, pedagogi și psihologi școlari;
· Alți profesioniști și îngrijitori care lucrează cu copii în Centrele Multifuncționale susținute de Caritas Moldova;
· Număr total de participanți la instruiri: 15-20 per instruire
5. Livrabile
Expertul/experta va realiza următoarele:
1. Curriculum și agenda detaliată a instruirilor, incluzând teme, metode și durata fiecărei sesiuni.
2. Materiale de instruire (prezentări, fișe de lucru, ghiduri practice, exemple de studii de caz)
3. Livrarea instruirilor, fiecare cu durata de 1 zi, după cum se convine cu fiecare locație.
4. Instrumente de evaluare pre- și post-instruire, pentru a măsura progresul participanților.
5. Raport final al programului, care să includă:
· nivelul de participare și implicare a grupului;
· rezumatul discuțiilor și recomandări practice pentru aplicarea în școli;
· lecții învățate și sugestii pentru sesiuni viitoare.
6. Durata și locația
· Număr total de instruiri: 3-8 instruiri (numărul final va fi stabilit în dependență de necesitățile exprimate)
· Durata unei instruiri: 1 zi
· Format: offline
· Locație: școli publice din raioanele Căușeni, Ștefan Vodă și municipiul Chișinău 
· Perioada estimativă: septembrie – noiembrie 2026
7. Cerințe față de candidați
Experiență profesională:
· Minimum 3–5 ani experiență în domeniul drepturile copilului, protecție, incluziune, educație sau lucrul cu copii din grupuri vulnerabile;
· Experiență în organizarea și facilitarea de instruiri/ training-uri offline și online pentru profesioniști din educație și social.
Competențe cheie:
· Capacitatea de a livra sesiuni interactive și participative în format online și offline;
· Cunoștințe solide în drepturile copilului, protecție, incluziune și dezvoltarea copiilor cu diverse spectre și dizabilități; 
· Experiență dovedită în sprijinirea elevilor cu CES, copii cu autism și grupuri
· marginalizate;
· Abilități excelente de comunicare, facilitare offline și online;
· Capacitatea de a adapta conținutul la nevoile participanților;
· Capacitatea de a crea materiale adaptate copiilor cu nevoi speciale;
· Abilități tehnice (PowerPoint, Google Meet, Teams, ZOOM etc.).
8. Metodologie propusă
Programul elaborat poate include:
· Programul de instruire/ curricula, sesiuni și materiale;
· prezentări interactive și exerciții practice;
· studii de caz adaptate subiectului propus, exemple despre abordarea copiilor cu nevoi speciale, dizabilități diverse etc. în programul de studii și programe de tip afterschool;
· activități practice de grup, perechi și individuale;
9. Procedura de aplicare
Candidații care vor aplica la acest concurs, vor transmite:
1. CV-ul expertului/expertei;
2. Propunerea succintă a programului de instruire (conținut, metodologie, abordare, structură);
3. Propunerea financiară în MDL, valoarea totală pentru pachetul de servicii (elaborare materiale, livrare, evaluare și raportare) detaliată pe unități si cost transport;
4. Exemple de instruiri similare sau recomandări (dacă există).
Termen limită pentru depunere: 07 septembrie 2026
10. Criterii de selectare
Evaluarea ofertelor se va realiza în baza următoarelor criterii aplicate de echipa Caritas Moldova:
· Relevanța experienței – 20%
· Calitatea propunerii tehnice – 30%
· Raportul calitate–preț – 40%
· Recomandări și experiențe anterioare – 10%

📬 Depunerea ofertelor și solicitarea clarificărilor
E-mail: procurement@caritas.md
Telefon: +37378800597
Adresa: mun. Chișinău, str. Gh. Asachi 30/1
Persoană de contact: Alexandr Pruglo
Termen-limită pentru depunerea ofertelor: 07 septembrie 2026

